en cy de ceb cy cy ceb en cy de de cy de cy cy en de cy cy cy cy es cy en en cy cy en cy it cy cy de cy de cy cy cy cy cy cy cy cy cy cy en fy cy cy fy en en en en en en en en cy cy cy en cy cy cy cy la cy en cy de cy cy cy cy de cy en de de en
Gwiriadau Tanciau Olew cyson - Oil Care Company
Dod yn gyfarwydd â’ch tanc olew
Tanciau tanwydd – cyfrifoldebau landlordiaid a thenantiaid
Systemau Rheoli Amgylcheddol i fusnesau
Cael tanc olew newydd i’ch cartref: pethau i feddwl amdanynt
Cynnal a chadw cerbydau modur eich hun
Delio ag olew sydd wedi cael ei golli
Hyfforddiant ar olew a gollwyd i fusnes
Damwain ar fferm yn achosi i 1,500 litr o olew ollwng yng Nghanolbarth Lloegr
Gollyngiad mewn Gorsaf Betrol yn costio £8 miliwn yn ogystal â chostau cyfreithiol a chamau ataliol
Gwiriadau Tanciau Olew cyson
Mae eich olew yn nwydd gwerthfawr ac mae angen i chi ofalu amdano.
Pryd dylwn i wirio’r olew a gaiff ei storio gennyf?
Rydym yn argymell eich bod yn edrych ar eich tanc o leiaf unwaith y mis a phob tro y byddwch yn archebu olew er mwyn sicrhau nad yw wedi ei ddifrodi ac nad yw’n gollwng.
Beth y dylwn edrych amdano?
Dylech edrych am unrhyw beth ar eich tanc neu o’i amgylch a allai awgrymu bod olew yn debygol o ollwng, neu fod olew wedi cael ei golli i’r amgylchedd. Dylech wneud y canlynol:
sicrhau nad oes gormod o lystyfiant o amgylch eich tanc a fyddai’n cuddio cyflwr y tanc
cadarnhau nad yw gwaelod y tanc na’r ategion wedi cracio nac ymsuddo
sicrhau bod gan y tanc fesurydd cynnwys sy’n gweithio; os oes gan y mesurydd falf gwnewch yn siŵr ei fod ar gau
edrych ar yr holl bibellau, falfiau a hidlyddion gweledol i gadarnhau nad oes unrhyw ddifrod nac arwyddion fod olew’n gollwng, megis tamprwydd neu staenio, yn enwedig o amgylch yr uniadau
edrych ar y llystyfiant o amgylch y tanc am arwyddion ei fod yn gwywo
edrych yn y cynhwysdanc eilaidd (byndiau tanc) am hylif neu sbwriel
cadarnhau nad oes gan yr hambyrddau diferion ar gyfer pibellau llenwi o bell unrhyw olew na dŵr ynddynt, darllen y wybodaeth am olew gwastraff i weld sut i waredu unrhyw hylif
Craciau ar danc plastig
Os oes gennych danc plastig bydd angen i chi edrych hefyd am:
gwynder neu unrhyw graciau a holltau yn y plastig
proffil y tanc yn bolio neu’n anffurfio
Rhwd a staen olew ar danc metel
Os oes gennych danc metel mae angen i chi edrych hefyd am:
arwyddion o rhwd, mannau tyllog neu baent yn pothellu
tamprwydd olew ar asiadau a weldiau
Os gwelwch unrhyw beth rydych yn poeni yn ei gylch neu sydd wedi newid ers i chi edrych arno y tro diwethaf, dylech ofyn i weithiwr cymwys proffesiynol ym maes gwresogi ag olew am gyngor. Ni ellir atgyweirio tanc olew plastig; os  yw’n dechrau dangos arwyddion ei fod yn dirywio yna mae’n debygol bod angen tanc newydd arnoch chi.
Os bydd eich defnydd o olew yn cynyddu’n annisgwyl, dylech wirio eich tanc a’ch pibellau ar unwaith rhag ofn bod olew’n gollwng. Mae dyfeisiau monitro tanciau ar gael sy’n rhoi rhybudd cynnar fod lefel yr olew wedi gostwng yn sydyn.
Gwnewch yn siŵr bod eich tanciau storio olew a’ch pibellau cyflenwi olew yn cael eu gwirio gan unigolyn cymwys o leiaf bob blwyddyn; fel arfer ar yr un pryd ag y gwasanaethir eich boeler yn flynyddol.
Ble y gallaf gael rhagor o gyngor?
I gael cyngor cyffredinol ar osod tanciau storio olew ar gyfer gwresogi a chynnal a chadw tanciau olew, cysylltwch ag unigolyn cymwys. Mae gweithredwyr Cynllun Unigolion Cymwys (CUC) yn cynnig cyfleuster chwilio am dechnegydd lleol ar-lein neu dros y ffôn. Gellir dod o hyd i weithredwyr CUC ar-lein yn y Gofrestr Unigolion Cymwys.
Yn yr adran hon
Gofalwch am eich Olew
Tanciau tanwydd – cyfrifoldebau landlordiaid a thenantiaid
Prynu tŷ sydd â thanc olew
Cael tanc olew newydd i’ch cartref: pethau i feddwl amdanynt
Dod yn gyfarwydd â'ch tanc olew
Gwiriadau Tanciau Olew cyson
Systemau Rheoli Amgylcheddol i fusnesau
© 2015 Ymgyrch Gofal Olew. Cedwir pob hawl.
This site uses cookies: Find out more.Okay, thanks